શાળાનું મુખ્ય ધ્યેય શાળાના બાળકોને માત્ર પુસ્તકીયું જ્ઞાન જ નહિ, પરંતુ બાળકોના સર્વાંગી વિકાસ સાધવાનો છે. આજના યુગમાં જયારે જીવન મૂલ્યોનું અધ પતન ખૂબજ ઝડપથી થઈ રહ્યું છે, ત્યારે સામાજિક જીવનમાં અરાજકતાભરી સ્થિતિ દિન-પ્રતિદિન વધતી જાય છે. આ સમયમાં શાળા જ બાળકોમાં સંસ્કાર સિંચન અને આદર્શ માનવનું નિર્માણ કરી શકે છે. આજના શિક્ષણમાં ભણાવવાની ટેકનિકો વધી છે. અભ્યાસક્રમોની સંખ્યા પણ વધી છે. પરંતુ સાચું શિક્ષણ જાણો કે ખોવાઈ ગયું છે, ત્યારે એક સાચો શિક્ષક વિદ્યાર્થી-વિદ્યાર્થીનીઓને ઉંમર પ્રમાણે શિક્ષણ સાથે વ્યવહારિક માર્ગદર્શન આપીને જીવન માટે તૈયાર કરે છે. શિક્ષક બાળકોને માનવીય મૂલ્યો અને જીવનના આદર્શ પુરા પાડે એ આ યુગમાં ખૂબજ જરૂરી છે.